
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 799 


28 Ιουνίου 2002 


ΑΠΟΦΑΣΕΙ Σ 

Αριθ. Δ2/Α/21921/7518 

Καθορισμός ευρωπαϊκού προτύπου ΕΝ 4179 ως εθνικού 
προτύπου πιστοποίησης προσωπικού μη- καταστρο¬ 
φικών ελέγχων πολιτικής αεροπορίας. 

Ο ΔΙΟΙΚΗΤΗΣ ΤΗΣ ΥΠΗΡΕΣΙΑΣ 
ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1. Τις διατάξεις: 

α) Του Ν.Δ.714/70 «περί ιδρύσεως Διεύθυνσης Εναε¬ 
ρίων Μεταφορών παρά του Υπουργείω Συγκοινωνιών και 
οργανώσεως της Υπηρεσίας Πολιτικής Αεροπορίας και 
ρυθμίσεως συναφών θεμάτων» (ΦΕΚ 238Α) όπως τροπο¬ 
ποιήθηκε με τον Ν 1340/83 (ΦΕΚ35Α). 

β) Του Π.Δ. 56/89 «Οργανισμός Υπηρεσίας Πολιτικής 
Αεροπορίας του Υπουργείου Μεταφορών και Επικοινω¬ 
νιών» (ΦΕΚ28Α). 

γ) Του Ν 211/1947 «περί κυρώσεωςτης εν Σικάγο τη 7η 
Δεκεμβρίου 1944 υπογραφείσης Συμβάσεως Διεθνούς 
Πολιτικής Αεροπορίας». 

δ) Του Κανονισμού (ΕΚ) αριθ. 1069/1999της Επιτροπής 
της 25ης Μάίου 1999 για προσαρμογή στην επιστημονική 
και τεχνική πρόοδο του κανονισμού (ΕΟΚ) αριθ. 4933/91 
του Συμβουλίου. 

ε) Του Κανονισμού ύΑΒ-145 Απίθηάπιθηί 4 του Συνδέ¬ 
σμου Αεροπορικών Αρχών. 

στ) Του Ευρωπαϊκού Προτύπου ΕΝ 4179. 

2. Την ανάγκη καθορισμού εθνικού προτύπου για πιστο¬ 
ποίηση προσωπικού μη - καταστροφικών ελέγχων πολιτι¬ 
κής αεροπορίας. 

3. Το γεγονός ότι από τις διατάξεις της απόφασης αυτή 
δεν προκαλείται δαπάνη σε βάρος του Κρατικού προϋπο¬ 
λογισμού αποφασίζουμε: 

Άρθρο πρώτο 

Εγκρίνουμε και ορίζουμε ως εθνικό πρότυπο τον Ευρω¬ 
παϊκό κανονισμό ΕΝ 4179, όπως εγκρίθηκε στις 23 Οκτω¬ 
βρίου 1999 από τα κράτη μέλη της Ευρωπαϊκής Επιτρο¬ 
πής Πιστοποίησης, η Ελληνική μετάφραση του οποίου 
έχει ως εξής: 


Ευρωπαϊκό πρότυπο ΕΝ 4179/2000 

Πιστοποίηση και έγκριση προσωπικού για μη 
καταστροφικούς ελέγχους 

Πίνακας περιεχομένων 

Σκοπός 

Εφαρμογή 

Ορισμοί 

Γ ενικές απαιτήσεις 

Απαιτήσεις για επίπεδα πιστοποίησης και έγκρισης 
Εκπαίδευση και εμπειρία 
Πιστοποίηση και εξετάσεις 
Έγκριση 

Παράρτημα Α - Απαιτήσεις για εκπαίδευση προσωπικού 
δοκιμών και εξετάσεις 

Παράρτημα Β - Σύστημα αναγνώρισης. Απαιτήσεις για 
επαναπιστοποίηση προσωπικού Επιπέδου 3 μη κατα¬ 
στροφικών ελέγχων 
Παράρτημα Γ - Μεταβατικές διατάξεις 

1. Σκοπός 

Αυτό το πρότυπο ορίζει τις ελάχιστες απαιτήσεις για πι¬ 
στοποίηση και έγκριση του προσωπικού που εμπλέκεται 
στην εφαρμογή μη καταστροφικών ελέγχων. Αυτές οι 
απαιτήσεις περιλαμβάνουν εκπαίδευση, εμπειρία και εξε¬ 
τάσεις στην αεροπορική βιομηχανία (παραγωγής και εξυ¬ 
πηρέτησης). 

2. Εφαρμογή 

Αυτό το πρότυπο εφαρμόζεται στο προσωπικό που χρη¬ 
σιμοποιεί μεθόδους μη καταστροφικών ελέγχων για επι¬ 
θεώρηση υλικών, προϊόντων, συστημάτων, υποσυστημά¬ 
των και εξαρτημάτων. Επίσης εφαρμόζεται στα άτομα 
που είναι άμεσα υπεύθυνα για την πιστοποίηση της κα¬ 
ταλληλότητας των μεθόδων των μη καταστροφικών ελέγ¬ 
χων που χρησιμοποιούνται όπως και στα άτομα που πα¬ 
ρέχουν τεχνική εκπαίδευση και επίβλεψη (βλέπε Παράρ¬ 
τημα Α) του προσωπικού διενέργειας μη καταστροφικών 
ελέγχων. 

2.1 Γενικά 

Αυτό το πρότυπο δεν έχει εφαρμογή σε άτομα που 
έχουν μόνο διοικητική εξουσία πάνω στο προσωπικό μη 
καταστροφικών ελέγχων ή σε ερευνητικό προσωπικό που 

αναπτύσσει τεχνολογίες για χρήση από πιστοποιημένο 
και εγκεκριμένο προσωπικό μη καταστροφικών ελέγχων. 

2.2 Κοινές μέθοδοι 

Αυτό το πρότυπο περιέχει λεπτομερείς απαιτήσεις για 
εκπαίδευση, εμπειρία και εξετάσεις που εφαρμόζονται 
στις μεθόδους του πίνακα 1: 


Πίνακας 1 - Μέθοδοι 


Μέθοδος 

Σύμβολο 

Έλεγχος διείσδυσης 

ΡΤ 

Μαγνητικός έλεγχος 

ΜΤ 

Έλεγχος αυτεπαγωγικών ρευμάτων 

ΕΤ 

Έλεγχος υπερήχων 

υτ 

Ραδιογραφία 

ΒΤ 


2.3 Άλλες μέθοδοι 

Αυτό το πρότυπο μπορεί να εφαρμοστεί και σε άλλες 
μεθόδους μη καταστροφικών ελέγχων όπως π.χ. έλεγχος 
διαρροής, θερμογραφία, ολογραφία, τομογραφία με 
υπολογιστή. 

Οι απαιτήσεις για εκπαίδευση, εμπειρία και εξέταση 
προσωπικού για αυτές τις μεθόδους πρέπει να οριστούν: 

• Από υπεύθυνο επιπέδου 3, που έχει οριστεί από τον 
εργοδότη ή από την εθνική επιτροπή μη καταστροφικών 
ελέγχων. 

• Σύμφωνα με τις οδηγίες όπως αυτές ορίζονται στις 
κοινές μεθόδους. 

3. Ορισμοί 

Για το σκοπό του παρόντος προτύπου εφαρμόζονται οι 
εξής ορισμοί. 

3.1 Αρχεία εκπαίδευσης προσωπικού 

Επίσημα έγγραφα όπου καταγράφεται η εκπαίδευση 
και οι χρόνοι εμπειρίας. 

3.2 Βασική εκπαίδευση 

Οι ελάχιστες απαιτήσεις εκπαίδευσης για την απαιτού- 
μενη πιστοποίηση. 

3.3 Βασικός συμβαλλόμενος 

Οργανισμός υπεύθυνος για την παραγωγή και / ή συ¬ 
ντήρηση των αεροπορικών προϊόντων. 

3.4 Γ ενικές εξετάσεις 

Γραπτές εξετάσεις που αφορούν στις βασικές αρχές 
των εφαρμοζομένων μεθόδων μη καταστροφικών ελέγ¬ 
χων. 

3.5 Γραπτή διαδικασία 

Διαδικασία που περιγράφει τον έλεγχο και τη διοίκηση 
της πιστοποίησης και έγκρισης του προσωπικού μη κατα¬ 
στροφικών ελέγχων. 

3.6 Γ ραπτές οδηγίες 

Λεπτομερής διαδικασία τεχνικής μη καταστροφικών 
ελέγχων που χρησιμοποιείται κατά την επιθεώρηση του 
συγκεκριμένου εξαρτήματος ή συγκροτήματος. 

3.7 Δείγματα δοκιμής 

Κομμάτια που περιέχουν γνωστά ελαττώματα και χρη¬ 
σιμοποιούνται σε πρακτικές εξετάσεις για να επιδείξει ο 
υποψήφιος την ικανότητά του στη χρήση της συγκεκρι¬ 
μένης μεθόδου. 


3.8 Έγκριση 

Γ ραπτή δήλωση του εργοδότη ότι ένα άτομο πληροί τις 
απαιτήσεις της εφαρμογής του παρόντος προτύπου. 

3.9 Εθνική επιτροπή μη καταστροφικών ελέγχων πολιτι¬ 
κής αεροπορίας 

Ανεξάρτητος εθνικός αεροπορικός οργανισμός που εκ¬ 
προσωπεί την εθνική αεροπορική βιομηχανία. 

3.10 Ειδικές εξετάσεις 

Γ ραπτές εξετάσεις για τον προσδιορισμό της κατανόη¬ 
σης του υποψηφίου στις διαδικασίες λειτουργίας, κωδι¬ 
κών, προτύπων, τεχνολογίας προϊόντος, τεχνικής ελέγ¬ 
χων, εξοπλισμού και προδιαγραφών μιας δεδομένης με¬ 
θόδου που χρησιμοποιείται από τον εργοδότη. 

3.11 Εκπαίδευση 

Οδηγίες που έχουν συνταχθεί με σκοπό τη μετάδοση 
γνώσεων και δεξιοτεχνίας που είναι απαραίτητες για την 
απόκτηση της πιστοποίησης. 

3.12 Εκπαίδευση σε εργασία (οη Ιόθ]οό ΐΓαίηίης)) 

Εκπαίδευση κατά τη διάρκεια του χρόνου εργασίας σε 

εκμάθηση της προετοιμασίας των οργάνων, λειτουργίας 
του εξοπλισμού, αναγνώρισης των ενδείξεων και / ή ερ¬ 
μηνείας κάτω από τεχνική καθοδήγηση του υπευθύνου 
Επιπέδου 2 ή 3. 

3.13 Εκπαιδευτής 

Άτομο που παρέχει εκπαίδευση σε αίθουσα διδασκα¬ 
λίας ή εργαστήριο στο προσωπικό που εκτελεί μη κατα¬ 
στροφικούς ελέγχους. 

3.14 Εξέταση 

Τυπική διαδικασία για την επιβεβαίωση του επιπέδου 
γνώσεων του υποψηφίου στην εφαρμογή των μεθόδων 
μη καταστροφικών ελέγχων. 

3.15 Εξεταστής 

Άτομο εγκεκριμένο για το Επίπεδο 3 στην μέθοδο διε¬ 
ξαγωγής, επίβλεψης και βαθμολογίας των εξετάσεων. 

Ο εξεταστής μπορεί να συνεργάζεται με έναν ή περισ¬ 
σότερους επόπτες εξετάσεων για τους οποίους έχει την 
ευθύνη. 

3.16 Εξωτερικός φορέας 

Ανεξάρτητος οργανισμός που έχει οριστεί από τον ερ¬ 
γοδότη σύμφωνα με τους εφαρμοζόμενους εθνικούς κα¬ 
νονισμούς, υπεύθυνος για την εφαρμογή των απαιτήσεων 
αυτού του πρότυπου. 

3.17 Εμπειρία 

Πραγματική επίδοση ή παρακολούθηση κατά τη διάρ¬ 
κεια της εργασίας που έχει σαν αποτέλεσμα την απόκτη¬ 
ση γνώσεων και επιδεξιότητας. 

Δεν συμπεριλαμβάνει εκπαίδευση σε αίθουσα διδασκα¬ 
λίας ή εργαστήριο, αλλά συμπεριλαμβάνει εκπαίδευση σε 
εργασία (οη ίΕιβ )οΙα ΐΓθϊηϊπ9)■ 

3.18 Εργοδότης 

Οργανισμός για τον οποίο ο υποψήφιος εργάζεται σε 
κανονική βάση. 

3.19 Μέθοδος 

Μία από τις ειδικότητες μη καταστροφικών επιθεωρή¬ 
σεων ή ελέγχων π.χ. ραδιογραφία, κ.λ.π. 

3.20 Πιστοποίηση 

Αποδεδειγμένη ικανότητα του προσωπικού μη κατα¬ 
στροφικών ελέγχων να εφαρμόζει τις απαιτήσεις του πα¬ 
ρόντος προτύπου, όπως εκφράζονται σε όρους φυσικών 
απαιτήσεων, εκπαίδευσης, γνώσεων και εμπειρίας που εί¬ 
ναι απαραίτητες στην εφαρμογή συγκεκριμένης μεθόδου 
μη καταστροφικών ελέγχων. 

3.21 Πρακτική εξέταση 

Η εξέταση που χρησιμοποιείται για την επίδειξη της ικα¬ 
νότητας του υποψηφίου στην εφαρμογή των μεθόδων μη 
καταστροφικών ελέγχων στα προϊόντα του εργοδότη. 

3.22 Τεχνική 

Ειδικός τρόπος εφαρμογής μιας συγκεκριμένης μεθό¬ 
δου μη καταστροφικών ελέγχων π.χ. απορρόφηση υπε¬ 
ρήχων, κ.λ.π. 

3.23 Υποσυμβαλλόμενος 

Οργανισμός υπεύθυνος προς τον βασικό συμβαλλόμε¬ 
νο για την παραγωγή ή συντήρηση αεροπορικών υλικών. 

4. Γενικές απαιτήσεις 

4.1 Γ ραπτή διαδικασία 

4.1.1 Γενικά 

Όλοι οι εργοδότες που εμπλέκονται σε οποιοδήποτε 
στάδιο των μη καταστροφικών ελέγχων πρέπει να ανα¬ 
πτύσσουν και να τηρούν μια διαδικασία για πιστοποίηση 
και έγκριση του προσωπικού τους στη διενέργεια μη κα¬ 
ταστροφικών ελέγχων. 

Ο υποσυμβαλλόμενος μπορεί να εργάζεται σύμφωνα 
με την ίδια γραπτή διαδικασία με τον βασικό συμβαλλό¬ 
μενο ή μπορεί να αναπτύσσει δική του γραπτή διαδικασία 
η οποία πρέπει να εγκριθεί από το βασικό συμβαλλόμενο. 

Ως ελάχιστο η γραπτή διαδικασία πρέπει να συμπερι¬ 
λαμβάνει τα οριζόμενα στις παραγράφους 4.1.2 μέχρι 
4.1.9. 

4.1.2 Επίπεδα πιστοποίησης και έγκρισης 

Η γραπτή διαδικασία περιλαμβάνει προσδιορισμό των 
επιπέδων πιστοποίησης και έγκρισης. Ο εργοδότης μπο¬ 
ρεί να υποδιαιρεί τα επίπεδα, εφόσον κριθεί σκόπιμο (βλ. 
παρ. 5.1). Σε καμία περίπτωση όμως δεν μπορεί ο εργο¬ 
δότης να εξαλείφει ή να μειώνει τις ελάχιστες απαιτήσεις 
αυτού του προτύπου για διαδικασίες πιστοποίησης ή 
έγκρισης. 

Ειδικές τεχνικές που αφορούν ειδικά υλικά, εξαρτήμα¬ 
τα ή συγκροτήματα μπορούν να διεξάγονται από προσω¬ 
πικό επιπέδων 1 ή 2 περιορισμένων κατηγοριών. Για το 
προσωπικό αυτό, ο αριθμός των ωρών εκπαίδευσης, 
εμπειρίας και ερωτήσεων εξετάσεων μπορούν να μειώνο¬ 
νται, κατά την κρίση του υπευθύνου επιπέδου 3 και σύμ¬ 
φωνα με τη γραπτή πρακτική του εργοδότη. 

4.1.3 Καθήκοντα και ευθύνες του προσωπικού 

Αυτά πρέπει να προσδιορίζουν τα καθήκοντα και τις ευ¬ 
θύνες για τα διαφορετικά επίπεδα πιστοποίησης και τη 
δομή της διοίκησης μη καταστροφικών ελέγχων. 

4.1.4 Πρόγραμμα εκπαίδευσης 

Περιέχει περιγραφή της εκπαίδευσης που παρέχει ο ερ¬ 
γοδότης καθώς και οι εξωτερικοί οργανισμοί συμπερι¬ 
λαμβανομένων και των λεπτομερειών των εκπαιδευτικών 
ωρών που απαιτούνται για την κάθε μέθοδο και επίπεδο 
εκπαίδευσης. 


4.1.5 Απαιτήσεις εμπειρίας 

Περιγράφουν τις τεχνικές για την εφαρμογή της μεθό¬ 
δου καθώς και τον ελάχιστο απαιτούμενο χρόνο για την 
κάθε τεχνική. 

4.1.6 Διαδικασίες εξετάσεων 

Περιέχουντον ορισμό ατόμων ή οργανισμώνπου διεξά¬ 
γουν τις εξετάσεις. Πρέπει επίσης να περιέχουν λεπτομέ¬ 
ρειες του αριθμού των ερωτήσεων καιτοντρόπο της βαθ¬ 
μολόγησης των αποτελεσμάτων των εξετάσεων. 

4.1.7 Διοικητικά αρχεία και έγγραφα 

Περιέχουν περιγραφή των λεπτομερειών εκείνων που 
πρέπει να καταγράφονται για το κάθε εγκεκριμένο άτομο 
και τον ορισμό του προσωπικού υπεύθυνου για την ανά¬ 
πτυξη, διοίκηση και διατήρηση της πιστοποίησης του ερ¬ 
γοδότη και του προγράμματος έγκρισης. 

4.1.8 Απαιτήσεις εκπαίδευσης 

Περιέχουν απαιτήσεις εκπαίδευσης που χρησιμοποιού¬ 
νται για την επιλογή του υποψηφίου. 

4.1.9 Απαιτήσεις επανέγκρισης 

Περιέχουν απαιτήσεις του εργοδότη για την επανέγκρι- 
ση του προσωπικού. 

4.2 Προσωπικό 

Το προσωπικό του εκτελεί, καθορίζει, αναθεωρεί, πα¬ 
ρακολουθεί, επιβλέπει ή αξιολογεί τις λειτουργίες των μη 
καταστροφικών ελέγχων πρέπει να είναι εγκεκριμένο 
σύμφωνα με τις ανάλογες απαιτήσεις αυτού του προτύ¬ 
που. 

Γ ια προσωπικό που εκτελεί τεχνικές επιθεωρήσεις των 
υποσυμβαλλομένων έχουν εφαρμογή τα ακόλουθα. 

Για αρχική αξιολόγηση των λειτουργιών των μη κατα¬ 
στροφικών ελέγχων το προσωπικό πρέπει να είναι εγκε¬ 
κριμένο σύμφωνα με τις αντίστοιχες απαιτήσεις αυτού 
του προτύπου. Οι επαναξιολογήσεις μπορούν να διεξά¬ 
γονται από μη εγκεκριμένο προσωπικό διεξαγωγής μη κα¬ 
ταστροφικών ελέγχων, εφόσον συμμετέχει σ’ αυτές εγκε¬ 
κριμένο προσωπικό. 

4.3 Μέθοδοι 

Γ ια τις κοινές μεθόδους όπως καταγράφονται στην 
παρ. 2.2 αυτού του προτύπου, οι απαιτήσεις εκπαίδευ¬ 
σης, εμπειρίας και εξετάσεων αναλύονται λεπτομερώς 
στις παρ. 6 και 7 του προτύπου. 

4.4 Συμμόρφωση 

Οι βασικοί συμβαλλόμενοι πρέπει να εξασφαλίζουν τη 
συμμόρφωση με αυτό το πρότυπο από του υποσυμβαλ- 
λομένουςτους. Οι οργανισμοί που χρησιμοποιούν εξωτε¬ 
ρικές οργανώσεις για εκπαίδευση ή εξέταση του προσω¬ 
πικού τους είναι υπεύθυνοι για την εξασφάλιση των κα¬ 
τάλληλων απαιτήσεων του προτύπου. Ο εργοδότης 
πρέπει να είναι ο μόνος υπεύθυνος για την έγκριση του 
προσωπικού του. Ανεξάρτητα άτομα δεν μπορούν να 
εγκρίνουν τον εαυτό τους. 

4.5 Ευθύνες της εθνικής επιτροπής μη καταστροφικών 
ελέγχων πολιτικής αεροπορίας (όπου έχει ιδρυθεί) 

Αυτή η επιτροπή πρέπει να διαχειρίζεται τις διαδικασίες 
για πιστοποίηση και έγκριση του προσωπικού διεξαγω¬ 
γής μη καταστροφικών ελέγχων σύμφωνα με τις απαιτή- 

σεις αυτού του προτύπου. Είναι εξουσιοδοτημένη να ανα¬ 
γνωρίζει σε συνεργασία με τον εργοδότη, τις ισοτιμίες πι¬ 
στοποίησης και έγκρισης και μπορεί να της ζητείται να πα¬ 
ρέχει γενικές κατευθυντήριες γραμμές σύμφωνα με αυτό 
το πρότυπο, σε ότι αφορά: Εγκαταστάσεις για την εκπαί¬ 
δευση σε μη καταστροφικούς ελέγχους, περιγραφή των 
προγραμμάτων εκπαίδευσης, ερωτήσεις εξετάσεων και 
διαδικασίες εξετάσεων. 

Σε χώρες που δεν υπάρχει εθνική επιτροπή μη κατα¬ 
στροφικών ελέγχων πολιτικής αεροπορίας, ο εργοδότης 
μπορεί να χρησιμοποιεί υπηρεσίες Εθνικής επιτροπής άλ¬ 
λης χώρας 

Όταν ο εργοδότης χρησιμοποιεί υπηρεσίες ξένης Εθνι¬ 
κής επιτροπής μη καταστροφικών ελέγχων ως εξωτερικό 
οργανισμό αντί της Εθνικής επιτροπής της χώρας του, τό¬ 
τε η ισοτιμία των διαδικασιών της πρέπει να καθιερώνεται 
σε συνεργασία με την Εθνική επιτροπή και να συμφωνεί- 
ται με τον εργοδότη. 

5. Απαιτήσεις για επίπεδα πιστοποίησης και έγκρισης 

5.1 Γενικά 

Υπάρχουν τρία βασικά επίπεδα τα οποία μπορούν πε¬ 
ραιτέρω να υποδιαιρούνται από τον εργοδότη σε ειδικές 
περιπτώσεις. Όπου εφαρμόζονται αυτές οι υποδιαιρέ¬ 
σεις, οι απαιτήσεις και οι ευθύνες πρέπει να ορίζονται λε¬ 
πτομερώς από τις γραπτές διαδικασίες του εργοδότη. 

5.2 Επίπεδο 1 

Το προσωπικό Επιπέδου 1 θα πρέπει να είναι ικανό με τη 
βοήθεια γραπτών οδηγιών και την καθοδήγηση των ατό¬ 
μων Επιπέδων 2 και 3 να: 
α) Προετοιμάζει και διακριβώνει τον εξοπλισμό, 
β) Διεκπεραιώνει ξεχωριστές δοκιμές, 
γ) Ερμηνεύει και αξιολογεί για αποδοχή ή απόρριψη 
εφόσον αυτό συμπεριλαμβάνεται στις γραπτές διαδικα¬ 
σίες και / ή γραπτές οδηγίες, 
δ) Να αναφέρει τα αποτελέσματα. 

5.3 Επίπεδο 2 

Επιπρόσθετα στις απαιτήσεις του Επιπέδου 1, το προ¬ 
σωπικό Επιπέδου 2 πρέπει να είναι ικανό να: 

α) Επιλέγει την τεχνική που πρέπει να χρησιμοποιείται 
για τη μέθοδο δοκιμής. 

β) Είναι πλήρως εξοικειωμένο με το σκοπό και τους πε¬ 
ριορισμούς της μεθόδου. 

γ) Καταλαβαίνει τα πρότυπα μη καταστροφικών ελέγ¬ 
χων και τις προδιαγραφές και να τα μεταφράζει σε πρα¬ 
κτικές οδηγίες δοκιμών προσαρμοσμένες στις πραγματι¬ 
κές συνθήκες εργασίας. 

δ) Ερμηνεύει και αξιολογείτο αποτελέσματα σύμφωνα 
με τα εφαρμοζόμενα πρότυπα, κωδικούς και προδιαγρα¬ 
φές. 

ε) Επιβλέπει τις δοκιμές. 

στ) Ετοιμάζει γραπτές οδηγίες εφόσον αυτό καθορίζε¬ 
ται στις γραπτές διαδικασίες, 
ζ) Επιβλέπει όλατακαθήκονταπροσωπικού Επιπέδου 1. 
η) Εκπαιδεύει και καθοδηγείτο προσωπικό, 
θ) Οργανώνει τις δοκιμές μη καταστροφικών ελέγχων 
και αναφέρει τα αποτελέσματα αυτών, 
ι) Έχει βασικές γνώσεις της τεχνολογίας παραγωγής. 


5.4 Επίπεδο 3 

Προσωπικό εγκεκριμένο στο Επίπεδο 3 είναι πιστοποιη¬ 
μένο να διευθύνει οποιαδήποτε λειτουργία μη καταστρο¬ 
φικών ελέγχων για την οποία είναι εγκεκριμένο και πρέπει 
να είναι ικανό να: 

α) Αναλαμβάνει τεχνική ευθύνη μη καταστροφικών 
ελέγχων για εγκαταστάσεις και προσωπικό των δοκιμών. 

β) Καθιερώνει και εγκρίνει μεθόδους, τεχνικές, γραπτές 
οδηγίες και διαδικασίες. 

γ) Ερμηνεύει πρότυπα, κωδικούς, προδιαγραφές και 
διαδικασίες. 

δ) Έχει επαρκείς γνώσεις και πρακτικό υπόβαθρο στην 
εφαρμοζόμενη τεχνολογία παραγωγής προϊόντος για να 
βοηθά στην καθιέρωση μεθόδων που πρέπει χρησιμοποι¬ 
ούνται, συμπεριλαμβανομένων και των κριτηρίων αποδο¬ 
χής και απόρριψης. 

ε) Έχει επαρκείς γνώσεις άλλων μεθόδων μη κατα¬ 
στροφικών ελέγχων που συνδέονται με τον τομέα ευθυ¬ 
νών του και αναγνωρίζει τη σωστή χρήση αυτών. 

στ) Επιθεωρεί εξωτερικούς οργανισμούς για να εξα¬ 
σφαλίζεται ότι πληρούν τις απαιτήσεις των γραπτών δια¬ 
δικασιών. 

ζ) Εκπαιδεύει, εξετάζει και εγκρίνει όλα τα επίπεδα προ¬ 
σωπικού μη καταστροφικών ελέγχων. 

6. Εκπαίδευση και εμπειρία 

6.1 Βασική εκπαίδευση 

Η βασική εκπαίδευση που απαιτείται για να καθορίζεται 
η καταλληλότητα του υποψηφίου πρέπει να είναι σύμφω¬ 
νη με τις γραπτές διαδικασίες του εργοδότη. 

6.2 Εκπαίδευση 

Οι υποψήφιοι για Επίπεδα 1 και 2 πρέπει να ολοκληρώ¬ 
νουν επαρκή οργανωμένη εκπαίδευση για να εξοικειώνο¬ 
νται με τις αρχές και τις πρακτικές των εφαρμοζομένων 
μεθόδων και τεχνικών δοκιμών. Οι εκπαιδεύσεις πρέπει 
να είναι εγκεκριμένες από Επίπεδο 3, που είναι υπεύθυνο 
για τη διεξαγωγή της εκπαίδευσης σύμφωνα με τις γρα¬ 
πτές διαδικασίες του εργοδότη. Αυτή η έγκριση μπορεί να 
μεταβιβάζεται στην Εθνική επιτροπή μη καταστροφικών 
ελέγχων πολιτικής αεροπορίας, όπου υπάρχει. 

Γενική, ειδική και πρακτική εκπαίδευση μπορεί να εξα¬ 
σφαλίζεται από τον εργοδότη ή εξωτερικό οργανισμό και 
πρέπει πάντα να συμπληρώνεται με πρακτική εκπαίδευση 
επί της εργασίας με τον εργοδότη. 

Η εκπαίδευση πρέπει να καλύπτει βασικές αρχές, προϊ¬ 
όντα, εξοπλισμό, διαδικασίες λειτουργίας και τεχνικές, 
και προδιαγραφές που εφαρμόζονται, κωδικούς και οδη¬ 
γίες που χρησιμοποιεί ο εργοδότης. 

6.3 Ορισμός εκπαιδευτών 

Οι εκπαιδευτές μπορούν να ορίζονται από τον υπεύθυ¬ 
νο Επιπέδου 3 για την πιστοποίηση και έγκριση διαδικα¬ 
σιών εργοδότη ή από εξωτερικό οργανισμό που διεξάγει 
την εκπαίδευση. 

6.4 Απαιτήσεις για εξωτερικούς οργανισμούς 

Ο εργοδότης μπορεί να χρησιμοποιεί εξωτερικό οργα¬ 
νισμό για την ανάπτυξη του προγράμματος, την εκπαί¬ 
δευση και εξέταση του προσωπικού μη καταστροφικών 
ελέγχων και να αναλαμβάνει άλλες λειτουργίες του Επι¬ 
πέδου 3. Ο εργοδότης πρέπει να τεκμηριώνει την καταλ- 

ληλότητα του εξωτερικού οργανισμού που επέλεξε να 
διεκπεραιώνει οποιαδήποτε λειτουργία για να εξασφαλί¬ 
ζει τις απαιτήσεις αυτού του προτύπου. Η τεκμηρίωση 
πρέπει να είναι επαρκής για να δικαιολογεί την καταλλη¬ 
λότητα του εξωτερικού οργανισμού για την εκτέλεση λει¬ 
τουργιών Επιπέδου 3 σύμφωνα με το παρόν πρότυπο. 

6.5 Ελάχιστες απαιτούμενες ώρες εκπαίδευσης 

Οι ελάχιστες ώρες εκπαίδευσης για Επίπεδα 1 και 2 δί¬ 
δονται στον πίνακα 2 για τις βασικές μεθόδους μη κατα¬ 
στροφικών ελέγχων. 

Οι ελάχιστες ώρες εκπαίδευσης για μεθόδους και επί¬ 
πεδα που δεν καλύπτονται από τον πίνακα 2 πρέπει να κα¬ 
θορίζονται από τον υπεύθυνο Επιπέδου 3. 

ΣΗΜΕΙΩΣΗ: Ο πίνακας 2 δεν συμπεριλαμβάνει την εκ¬ 
παίδευση επί της εργασίας 

Πίνακας 2 

Ελάχιστες ώρες εκπαίδευσης για Επίπεδα 1 και 2 
Ο χρόνος είναι σε ώρες 


Μέθοδος 

Επίπεδο 1 

Επίπεδο 2 

(με εμπειρία επιπέδου 1) 

Επίπεδο 2 
(άμεση πρόσβαση) 

ΡΤ 

16 

16 

32 

ΜΤ 

16 

16 

32 

ΕΤ 

40 

40 

80 

υτ 

40 

40 

80 

ΒΤ 

40 

40 

80 


6.6 Προηγούμενη εκπαίδευση 


Τεκμηριωμένη απόδειξη εκπαίδευσης από προηγούμε¬ 
νο εργοδότη μπορεί να γίνει αποδεκτή από το νέο εργο¬ 
δότη. Προσωπικό με αναγνωρισμένη εκπαίδευση από 
προηγούμενο εργοδότη ή προσωπικό που δεν έχει εγκρι- 
θεί μέσα σε 12 μήνες μετά το πέρας της εκπαίδευσης 
τους, πρέπει να περάσει τεκμηριωμένη επαναληπτική εκ¬ 
παίδευση σύμφωνα με το πρόγραμμα που ορίζεται από 
τον υπεύθυνο Επιπέδου 3. 

6.7 Εμπειρία 

Οι υποψήφιοι για έγκριση σε Επίπεδα 1,2 ή 3 πρέπει να 
έχουν αρκετή εμπειρία για να εξασφαλίζεται ότι είναι ικα¬ 
νοί να εκτελούν τα καθήκοντά του Επιπέδου για το οποίο 
ζητούν την έγκριση. Οι ελάχιστες απαιτήσεις για τα Επί¬ 
πεδα 1 και 2 πρέπει να είναι σύμφωνες με τον πίνακα 3 και 
για το Επίπεδο 3 με τον πίνακα 4. 

Οι υπεύθυνοι του Επιπέδου 3 πρέπει να εξασφαλίζουν 
ότι οι υποψήφιοι για το Επίπεδο 2 έχουν λάβει την αντί¬ 
στοιχη εμπειρία του Επιπέδου 1. 

Πίνακας 3 

Απαιτήσεις ελάχιστης εμπειρίας για Επίπεδα 1 και 2 
(ο χρόνος είναι σε ώρες) 


Μέθοδος 

Επίπεδο 1 

Εμπειρία 

Επίπεδο 2 

(με εμπειρία Επιπέδου 1) 

Επίπεδο 2 
(άμεση πρόσβαση) 

ΡΤ 

130 

270 

400 

ΜΤ 

130 

400 

530 

ΕΤ 

400 

1200 

1600 

υτ 

400 

1200 

1600 

ΒΤ 

400 

1200 

1600 


Αναγνώριση εμπειρίας μπορεί να αποκτάται ταυτόχρονα για 
δύο ή περισσότερες μεθόδους μη καταστροφικών ελέγχων που 
καλύπτονται από το παρόν πρότυπο. 

Η συνολική εμπειρία μπορεί τότε να μειώνεται ως ακολούθως: 
α) Δύο μέθοδοι - μείωση 25% 
β) Τρεις μέθοδοι - μείωση 33% 
γ) Τέσσερις ή περισσότερες μέθοδοι - μείωση 50%. 


Πίνακας 4 

Απαιτήσεις ελάχιστης εμπειρία για Επίπεδο 3 


Έγκριση 

Πτυχίο 

Εμπειρία 

Επίπεδο 2 

Κανένα 

4 χρόνια 

Επίπεδο 2 

Επιτυχής περάτωση τεχνικής σχολής 
ή τουλάχιστον δύο χρόνια τεχνικών ή 
επιστημονικών σπουδών σε 
αναγνωρισμένο ΤΕΙ ή ΑΕΙ 

2 χρόνια 

Επίπεδο 2 ή 

Απόφοιτος ΑΕΙ ή ΤΕΙ ή αυτός που έχει 

1 χρόνος 

αντίστοιχη εμπειρία ολοκληρώσει επιτυχώς τουλάχιστον τριετείς 


σε εργασία 

σπουδές σύμφωνα με αναγνωρισμένο 
πρόγραμμα σε ΑΕΙ ή ΤΕΙ 



6.8 Προηγούμενη εμπειρία 

Εμπειρία του υποψηφίου σε προηγούμενο εργοδότη 
μπορεί να γίνει αποδεκτή από το νέο εργοδότη μόνο εφό¬ 
σον έχει τεκμηριωθεί και βεβαιωθεί από τον προηγούμε¬ 
νο εργοδότη. 

6.9 Ισότιμη εμπειρία 

Για προσωπικό εγκεκριμένο σύ μφωνα με το παρόν πρό¬ 
τυπο ή από άλλα προγράμματα πιστοποίησης / έγκρισης, 
η ισοτιμία της προηγούμενης τους εμπειρίας με τις απαι¬ 
τήσεις των Πινάκων 3 και 4 πρέπει να προσδιορίζεται από 
τον υπεύθυνο Επιπέδου 3. 

7. Πιστοποίηση και εξέταση 

7.1 Γενικά 

Οι εξετάσεις για τη διαπίστωση των φυσικών και των τε¬ 
χνικών προσόντων των υποψηφίων πρέπει να περιλαμβά¬ 
νουν: 

α) Ιατρική εξέταση 

β) Γ ενική εξέταση 

γ) Ειδική εξέταση 

δ) Πρακτική εξέταση 

Οι απαιτήσεις για τις ιατρικές εξετάσεις, οι ερωτήσεις 
που χρησιμοποιούνται στις γενικές και ειδικές εξετάσεις 
και οι καθοδηγητικοί πίνακες για πρακτικές εξετάσεις 
πρέπει να είναι διαθέσιμες για επιθεώρηση. Οι ερωτήσεις 
που επιλέγονται για τις εξετάσεις δεν πρέπει να γίνονται 
γνωστές στους υποψηφίους πριν την εξέταση. 

7.2 Ιατρική εξέταση 

Η ιατρική εξέταση πρέπει να εξασφαλίζει ότι η κοντινή 
όρασητου υποψηφίου καιη αντίληψη των χρωμάτων πλη- 
ρούντις απαιτήσεις του Πίνακα 5. 

Η κοντινή όραση και ή αντίληψη των χρωμάτων πρέπει 
να εξετάζονται κάθε χρόνο από οφθαλμίατρο. 

Πίνακας 5 
Ιατρική εξέταση 


Απαίτηση 

Κοντινή ϋαβηβΓ 1ή αντίστοιχο, όχι λιγότερο των 30 εκατοστών, 

όραση σε μάτι φυσικό ή διορθωμένο* 

Αντίληψη Το προσωπικό πρέπει να είναι ικανό να διακρίνει και 

των χρωμάτων ξεχωρίζει χρώματα που χρησιμοποιούντο στη 

διαδικασία στην οποία έχει εμπλοκή. Όπου δεν υπάρχει 
δυνατότητα κατάλληλου ελέγχου μπορεί να 
χρησιμοποιούνται οι κάρτες του ΙείιίίιαίΉ 

* Για ελέγχους με μεθόδους υπερήχων και αυτεπαγωγικών ρευμάτων 
όπου τα αποτελέσματα αναπαράγονται ηλεκτρονικά σε χαρτί για αξιο¬ 
λόγηση, αυτή ή απαίτηση μπορεί να μειώνεται σε θαβροΓ 2 ή αντίστοι¬ 
χο. Αυτή η μείωση πρέπει να τεκμηριώνεται. 

7.3 Τεχνική εξέταση 

7.3.1 Γενικά 

Οι εξετάσεις πρέπει να διεξάγονται με «κλειστά βιβλία», 
δηλαδή χωρίς πρόσβαση στο υλικό αναφοράς εκτός της 
περίπτωσης που αυτό διατίθεται με την εξέταση. Οι ερω¬ 
τήσεις που χρησιμοποιούν αυτό το υλικό αναφοράς πρέ¬ 
πει να απαιτούν κατανόηση της πληροφορίας και όχι μό¬ 
νο την εύρεση αυτής. 

7.3.2 Γενικές εξετάσεις 
Βλέπε 3.7 

7.3.3 Ειδικές εξετάσεις 
Βλέπε 3.18 

Πίνακας 6 

Ελάχιστος αριθμός ερωτήσεων στις εξετάσεις 
ανάλογα με τη μέθοδο ελέγχου 


Επίπεδο Αριθμός ερωτήσεων 

Γενικές Ειδικές Παρατηρήσεις 


1 

40 

30 

Συμπεριλαμβανομένων 5 ερωτήσεων σε 

2 

40 

30 

τεχνολογία παραγωγής στο 




συγκεκριμένο εξάρτημα 

3 

40 

30 

Συμπεριλαμβανομένων 5 ερωτήσεων σε 


τεχνολογία παραγωγής στο 
συγκεκριμένο εξάρτημα και 10 
ερωτήσεων από άλλες μεθόδους που 
χρησιμοποιεί ο εργοδότης σε εξαρτήματα 
γενικά 

7.3.4 Πρακτικές εξετάσεις 

7.3.4.1 Γενικά 

Οι πρακτικές εξετάσεις πρέπει να περιέχουν εργασίες 
που εκτελεί ο υποψήφιος σε εξαρτήματα χαρακτηριστικά 
για τα καθήκοντα που πρόκειται να αναλάβει. 

Δείγματα δοκιμών που χρησιμοποιούνται στις εξετά¬ 
σεις μπορούν να είναι πραγματικά εξαρτήματα, αν απαι¬ 
τείται ο υποψήφιος να επιδεικνύει πρόοδο στη διαδικασία 
και την αξιολόγηση των αποτελεσμάτων. Τα δείγματα 
μπορούν να είναι εναλλακτικά δείγματα από εικόνες, 
όπως τα ραδιογραφήματα, εφόσον ο υποψήφιος απαιτεί¬ 
ται μόνο να αξιολογεί τα ευρήματα και όχι να εκτελεί τη 
διαδικασία δημιουργίας της εικόνας. 

Γραπτοί κατάλογοι ενεργειών οι οποίου καλύπτουν τα 


θέματα που αναλύονται στη συνέχεια πρέπει να είναι 
εγκεκριμένοι από τον υπεύθυνο Επιπέδου 3 για την εξα¬ 
σφάλιση επαρκούς κάλυψης και παροχή βοήθειας στη 
διεξαγωγή και βαθμολόγηση των εξετάσεων. 

7.3.4.2 Εξετάσεις Επιπέδου 1 

Ο υποψήφιος πρέπει να αποδεικνύει στον εξεταστή ότι 
έχει αρκετές γνώσεις στα ακόλουθα: 

α) Διακρίβωση και λειτουργική δοκιμή του εξοπλισμού 
και βοηθητικού εξοπλισμού που θα χρησιμοποιεί κατά τη 
διεξαγωγή των δοκιμών. 

β) Χρήση των γραπτών οδηγιών για την αξιολόγηση του¬ 
λάχιστον ενός δείγματος για την κάθε τεχνική που θα χρη¬ 
σιμοποιήσει μέσα στα πλαίσιο της κατάλληλης μεθόδου 
και τουλάχιστον δύο δείγματα για την κάθε μέθοδο για 
την οποία ζητάει έγκριση. Τα δείγματα δοκιμών πρέπει να 
είναι αντιπροσωπευτικά για τα προϊόντα που επεξεργάζε¬ 
ται ο υποψήφιος κατά την εκτέλεση των καθηκόντων του. 
γ) Ακριβή τεκμηρίωση των αποτελεσμάτων της δοκιμής 
δ) Σωστή χρήση των διαδικασιών και προσήλωση στις 
λεπτομέρειες των διαδικασιών, συμπεριλαμβανομένων 
και εκείνων που περιέχονται στις γραπτές οδηγίες. 

Ο κατάλογος ενεργειών πρέπει να περιέχει σημεία που 
θα παρακολουθηθούν για να βοηθήσει στην απόδειξη 
συμμόρφωσης με τις ανωτέρω απαιτήσεις. 

7.3.4.3 Εξετάσεις Επιπέδου 2 

Επιπρόσθετα στις απαιτήσεις Επιπέδου 1, ο υποψήφιος 
θα πρέπει να αποδείξει στον εξεταστή ότι κατέχει αρκετές 
γνώσεις σε υλικά και διαδικασίες των προϊόντων που θα 
αξιολογηθούν και ότι έχει βαθιά γνώση στα ακόλουθα: 

α) Ακριβή και πλήρη ερμηνεία και αξιολόγηση των εν¬ 
δείξεων ασυνέχειας. 

β) Όπου η γραπτή διαδικασία ή η διαδικασία της Εθνι¬ 
κής επιτροπής μη καταστροφικών ελέγχων πολιτικής αε¬ 
ροπορίας το επιτρέπει, η προετοιμασία των γραπτών οδη¬ 
γιών (στις οποίες ο υποψήφιος εξετάζεται) για χρήση σε 
δείγμα που παρέχει ο εξεταστής, και κατάλληλων για χρή¬ 
ση από προσωπικό Επίπεδου 1. Αυτή η γραπτή διαδικασία 
πρέπει να προσδιορίζεται ποσοτικά με πρακτική επίδειξη 
στον εξεταστή που θα αξιολογήσει την καταλληλότητα 
και την αποτελεσματικότητά της. 

Ο κατάλογος ενεργειών θα πρέπει να περιέχει σημεία 
που θα παρακολουθηθούν για να υπάρξει βοήθεια στην 
απόδειξη συμμόρφωσης με τις ανωτέρω απαιτήσεις. 

7.3.4.4 Εξετάσεις Επιπέδου 3 

Ο υποψήφιος θα πρέπει να αποδείξει πρόοδο με προε¬ 
τοιμασία γραπτών οδηγιών καταλλήλων για τις απαιτή¬ 
σεις του εργοδότη του για κάθε μέθοδο για την οποία ζη¬ 
τάει έγκριση. 

Ο υποψήφιος θα πρέπει επίσης να έχει επαρκή γνώση 
σε: 

α) Καθιέρωση διαδικασιών μη καταστροφικών ελέγχων. 
β)Άλλες μεθόδους μη καταστροφικών ελέγχων, 
γ) Υλικά και διαδικασίες. 

δ) Γραπτές διαδικασίες εργοδότη και εσωτερικών προ¬ 
τύπων. 

ε) Σχετικά εθνικά και διεθνή πρότυπα, 
στ) Αξιολόγηση και επιλογή εξοπλισμού, 
ζ) Διακρίβωση εξοπλισμού, 
η) Οργάνωση εκπαίδευσης προσωπικού. 

θ) Πιστοποίηση και έγκριση του προσωπικού. 

ι) Επιθεώρηση εγκαταστάσεων μη καταστροφικών 
ελέγχων. 

Όταντα καθήκοντα του υποψηφίου συμπεριλαμβάνουν 
επιθεώρηση και αξιολόγηση προϊόντων, τότε η εμπειρία 
στην εκτέλεση αυτών των εργασιών θα πρέπει επίσης να 
επιδειχθεί. Ο κατάλογος ενεργειών πρέπει να προτείνει 
την πρακτική και τεχνική καταλληλότητα των διαδικασιών 
που έχουν ετοιμαστεί από τον υποψήφιο, και όπου έχει 
εφαρμογή, την καταλληλότητα της ερμηνείας και αξιολό¬ 
γησης των ενδείξεων. 

Σε περίπτωση που ο υποψήφιος έχει ήδη αναπτύξει ικα¬ 
νοποιητικές γραπτές οδηγίες στη μέθοδο, δεν είναι ανα¬ 
γκαίο να αναπτύξει άλλες για το σκοπό της πρακτικής εξέ¬ 
τασης. 

Τα αποτελέσματα της πρακτικής εξέτασης πρέπει να 
τεκμηριώνονται. Αν χρησιμοποιούνται γραπτές οδηγίες 
του προηγούμενου εργοδότη για την εξασφάλιση αυτής 
της απαίτησης, ή ισοτιμία τους θα πρέπει να βεβαιώνεται 
και να τεκμηριώνεται. 

7.4 Διεξαγωγή των εξετάσεων 

7.4.1 Γενικά 

Η ευθύνη διεξαγωγής και βαθμολόγησης όλων των εξε¬ 
τάσεων πιστοποίησης ανήκει στον υπεύθυνο του Επιπέ¬ 
δου 3, ο οποίος πληροί τα κάτωθι ελάχιστα κριτήρια: 

α) Είναι εγκεκριμένος σε Επίπεδο 3 σύμφωνα με το πα¬ 
ρόν πρότυπο σε μέθοδο για την οποία διεξάγονται οι εξε¬ 
τάσεις. 

β) Έχει πλήρεις γνώσεις και είναι εξοικειωμένος με τις 
προδιαγραφές, κωδικούς, τεχνικές, διαδικασίες και προϊ¬ 
όντα που συνδέονται με τον εργοδότη / βασικό συμβαλ¬ 
λόμενο. 

Σε καμία περίπτωση δεν μπορεί η εξέταση του να γίνε¬ 
ται από τον ίδιο ή υφιστάμενο του. 

7.4.2 Διεξαγωγή εξετάσεων από εξωτερικό οργανισμό 

Η διεξαγωγή και βαθμολόγηση των εξετάσεων πιστο¬ 
ποίησης μπορεί να ανατίθεται σε εξωτερικό οργανισμό 
του οποίου εξουσιοδοτημένα άτομα Επιπέδου 3 πληρούν 
τις απαιτήσεις της παρ. 7.4.1 και τα οποία είναι εγκεκρι¬ 
μένα από τον βασικό συμβαλλόμενο. 

Όταν απαιτείται ο εργοδότης ή ο βασικός συμβαλλόμε¬ 
νος να χρησιμοποιήσουν υπηρεσίες εξωτερικού οργανι¬ 
σμού τότε πρέπει να χρησιμοποιείται η Εθνική επιτροπή 
μη καταστροφικών ελέγχων πολιτικής αεροπορίας (εφό¬ 
σον υπάρχει). 

Σε κάθε περίπτωση η απόλυτη ευθύνη της συμμόρφω¬ 
σης πρέπει να παραμένει στον εργοδότη ή στον βασικό 
συμβαλλόμενο. 

7.5 Βαθμολόγηση 

Ο υποψήφιος πρέπει να επιτυγχάνει ένα μέσο βαθμό όχι 
μικρότερο από 80% με ελάχιστο βαθμό ανά εξέταση 70%, 
στις γενικές, ειδικές και πρακτικές εξετάσεις για να μπο¬ 
ρεί να επιλέγεται για πιστοποίηση. 

Στην πρακτική εξέταση ο υποψήφιος πρέπει να ανα¬ 
γνωρίζει όλες τις ασυνέχειες ή συνθήκες που έχουν ορι¬ 
στεί από τον υπεύθυνο Επιπέδου 3 και να επιτυγχάνει του¬ 
λάχιστον 70% στο υπόλοιπο των πρακτικών εξετάσεων. 
Για προσδιορισμό του μέσου όρου, ο βαθμός των εξετά¬ 
σεων πρέπει να υπολογίζεται σύμφωνα με τους συντελε¬ 


στές του Πίνακα 7. Αν ο υποψήφιος έλαβε 70% στις επι- 
μέρους εξετάσεις, αλλά ο μέσος όρος 80% δεν έχει επι¬ 
τευχθεί, θα πρέπει να δοθεί στον υποψήφιο η ευκαιρία να 
επιτύχει το μέσο όρο με συμπληρωματική γραπτή ή πρα¬ 
κτική εξέταση η οποία θα πρέπει να τεκμηριώνεται. Η εξέ¬ 
ταση αυτή πρέπει να διεξάγεται στο συντομότερο δυνατό 
χρόνο και πάντα μέσα σε 30 ημέρες. 


Πίνακας 7 

Υπολογισμός βαθμών 
Συντελεστές βαρύτητας 


Επίπεδο 

νν 9 

Γενικός 

ννε 

Ειδικός 

ννρ 

Πρακτικός 

1 

0.2 

0.3 

0.5 

2 

0.3 

0.3 

0.4 

3 

0.4 

0.3 

0.3 


Μέσος βαθμός: (Α 9 ) = (Β 9 χ\Λ/ 9 ) + (ΒεχϊΛ/ε) + (Βρχ\Λ/ρ) 

Όπου: Βρ είναι το αποτέλεσμα γενικής εξέτασης 
Βε είναι το αποτέλεσμα ειδικής εξέτασης 
Βρ είναι το αποτέλεσμα πρακτική εξέτασης 

Παράδειγμα για Επίπεδο 2 (Έστω ότι κάποιος υποψή¬ 
φιος επιπέδου 2 βαθμολογήθηκε με 87% στις γενικές εξε¬ 
τάσεις, 91% στις ειδικές και με 93% στις πρακτικές, τότε 
ο μέσος βαθμός του, υπολογίζεται ως:) 

Γενικός (Βρ) = 87%χ0.3 (\Λ/ρ) = 26.1 

Ειδικός (Βδ) = 91% χ 0.3 (\Λ/δ) = 27.3 

Πρακτικός (Βρ) = 93% χ 0.4 (\Λ/ρ) = 37.2 
Ας) = 90.6 

Σημείωση: Είναι αποδεκτό να χρησιμοποιούνται ίδιοι 
υπολογισμοί για όλες τις εξετάσεις (γενικές, ειδικές και 
πρακτικές) εφόσον αυτό καθορίζεται στις γραπτές διαδι¬ 
κασίες του εργοδότη. 

7.6 Επανεξέταση 

Οι υποψήφιοι που απέτυχαν βαθμολογούμενοι με βαθ¬ 
μό μικρότερο του 70% σε οποιαδήποτε εξέταση (γενική, 
ειδική ή πρακτική) πρέπει να περιμένουν τουλάχιστον 30 
ημέρες, όχι όμως πάνω από 6 μήνες, πριν προσπαθήσουν 
να επανεξεταστούν στο τμήμα που απέτυχαν. Στην επα¬ 
νεξέταση δεν πρέπει να χρησιμοποιούνται οι ίδιες ερωτή¬ 
σεις ή τα ίδια δείγματα με την αρχική εξέταση. 

8. Έγκριση 

8.1 Γενικά 

Προσωπικό που απέδειξε ότι κατέχει τα ανάλογα προ¬ 
σόντα πιστοποίησης πρέπει να εγκρίνεται σύμφωνα με τις 
διαδικασίες πιστοποίησης και έγκρισης του εργοδότη. 

8.2 Αρχεία 

Ο εργοδότης τηρεί αρχεία έγκρισης για το προσωπικό 
όσο είναι σε ισχύ η έγκρισή του. Αυτά τα αρχεία πρέπει να 
είναι διαθέσιμα κατά την επιθεώρηση. Τα αρχεία περιέ¬ 
χουν: 

α) Το όνομα του εγκεκριμένου ατόμου. 

β) Το επίπεδο, την μέθοδο, και τις τεχνικές για τις οποί¬ 
ες το άτομο έχει εγκριθεί. 

γ) Τα αποτελέσματα όλων των εξετάσεων πιστοποίη¬ 
σης, συμπεριλαμβανομένων και των ξεχωριστών βαθμών 
δοκιμών, που πέτυχε το συγκεκριμένο άτομο, 
δ) Την ημερομηνία και λήξη της παρούσας έγκρισης, 
ε) Το ιστορικό όλων των προηγουμένων εγκρίσεων μη 
καταστροφικών ελέγχων του εργαζομένου. 

στ) Ιστορικό της εκπαίδευσης που προσδιορίζει τις πη¬ 
γές και ημερομηνίες εκπαίδευσης, που τεκμηριώνονται 
στα προσωπικά αρχεία εκπαίδευσης, τη διάρκεια των εκ¬ 
παιδεύσεων και τη βαθμολογία (εφόσον δίδεται μετά την 
εκπαίδευση) καθώς και το όνομα του εκπαιδευτή. 

ζ) Την εμπειρία στο σημερινό καθώς και στους προη¬ 
γούμενους εργοδότες, με επαρκή στοιχεία ώστε να δικαι¬ 
ολογεί την ικανοποίηση των απαιτήσεων της εμπειρίας 
για έγκριση. 

η) Τα αποτελέσματα των ιατρικών εξετάσεων, 
θ) Το εύρος και αποδεικτικά στοιχεία της βασικής εκ¬ 
παίδευσης. 

8.3 Απώλεια έγκρισης 

8.3.1 Εγκρίσεις που έληξαν 

Η έγκριση ανακαλείται όταν συμβαίνουν μία ή και οι δύο 
από τις παρακάτω περιπτώσεις: 

α) Όταν λήξει η περίοδος έγκρισης χωρίς ανανέωση αυ¬ 
τή. 

β) Όταν σημαντική διακοπή (μικρότερη των 12 μηνών) 
παρουσιάζεται στην μέθοδο για την οποία έχει εγκριθείτο 
άτομο. 

Σημαντική διακοπή σημαίνει ανυπαρξία ή αλλαγή δρα¬ 
στηριότητας που εμποδίζει το εγκεκριμένο άτομο να 
ασκεί τα καθήκοντα που αντιστοιχούν στο επίπεδο του 
στην συγκεκριμένη μέθοδο. 

8.3.2 Ανάκληση έγκρισης 

Οι εγκρίσεις ανακαλούνται σε μία ή περισσότερες από 
τις παρακάτω περιπτώσεις: 

α) Εάν διαπιστωθεί ότι η απόδοση του ατόμου είναι ανε¬ 
παρκής. 

β)Εάν η συμπεριφορά του ατόμου κριθεί ανήθικη ή ελ¬ 
λιπής. 

γ) Εάν το άτομο αποτύχει στην ετησία αξιολόγηση ή σε 
επανεξέταση των τριών ετών (βλ. παρ. 8.5.2). 

8.3.3 Αναστολή έγκρισης 

Η έγκριση αναστέλλεται όταν η περιοδική ιατρική εξέ¬ 
ταση είναι εκπρόθεσμη έχει λήξει, όταν τερματιστεί η 
απασχόληση στο σημερινό εργοδότη ή όταν τραυματι¬ 
σμός ή αρρώστια μειώνουν προσωρινά την ικανότητα του 
ατόμου να εκτελείτα καθήκοντάτου. 

8.4 Επανάκτηση έγκρισης 

8.4.1 Εγκρίσεις που έληξαν 

Εγκρίσεις που έληξαν με βάση τις περιπτώσεις της παρ. 

8.3.1 μπορούν να επανακτούνται όταν ικανοποιούνται οι 
απαιτήσεις της παρ. 8.5. 

8.4.2 Εγκρίσεις που ανακλήθηκαν 

Εγκρίσεις που ανακλήθηκαν με βάση τις περιπτώσεις 
της παρ. 8.3.2 μπορούν να επανακτούνται μόνο μετά από 
πλήρη εξέταση σύμφωνα με την παρ. 7 

8.4.3 Εγκρίσεις που αναστάλθηκαν 

Εγκρίσεις που αναστάλθηκαν με βάση τις περιπτώσεις 


της παρ. 8.3.3 μπορούν να επανακτούνται όταν εκλείψει η 
αιτία της αναστολής και η διόρθωση βεβαιώνεται από τον 
εργοδότη, εφόσον δεν έχει περάσει η περίοδος των 12 
μηνών. 

Εάν περάσει η περίοδος 12 μηνών, τότε η έγκριση μπο¬ 
ρεί να επανακτάται μόνο όταν ικανοποιούνται οι απαιτή¬ 
σεις της παρ. 8.5. 

Σε περίπτωση που η έγκριση έχει ανασταλεί λόγω αλ¬ 
λαγής εργοδότη ο καινούργιος εργοδότης αποφασίζει αν 
χρειάζεται επανεξέταση. 

8.5 Επανέγκριση 

8.5.1 Γενικά 

α) Ιατρικές εξετάσεις ισότιμες με αυτές της αρχικής 
έγκρισης ολοκληρώνονται πριν την επανέγκριση. 

β) Το γενικό εύρος γνώσεων του ατόμου στις οποίες 
εξετάζεται ορίζεται από υπεύθυνο Επίπεδου 3 για την πι¬ 
στοποίηση του εργοδότη και το πρόγραμμα έγκρισης και 
τεκμηριώνεται στα προσωπικά αρχεία του ατόμου. 

8.5.2 Προσωπικό Επιπέδων 1 και 2 

Η επανέγκριση του προσωπικού των Επιπέδων 1 και 2 
γίνεται με ειδικές και πρακτικές επανεξετάσεις σε δια¬ 
στήματα 3 ετών, ισότιμες με αυτές που απαιτούνται για 
αρχική έγκριση ή με ετησία πρακτική και θεωρητική αξιο¬ 
λόγηση που ορίζεται στις γραπτές διαδικασίες του εργο¬ 
δότη. 

Η πρακτική και θεωρητική αξιολόγηση πρέπει να απο¬ 
τελούνται τουλάχιστον από: 

α) Πρακτική επίδειξη της ικανότητας στη διεξαγωγή των 
καθηκόντων για τα οποία κατέχει έγκριση. 

β) Γνώση των προτύπων που εφαρμόζονται. 

γ) Συμμόρφωση με τις γραπτές οδηγίες. 

Τα αποτελέσματα καταγράφονται επίσημα με χρήση 
καταλόγου ενεργειών και ο μέσος βαθμός θα πρέπει να εί¬ 
ναι τουλάχιστον 80% για να κριθούν αυτά επιτυχή. 

8.5.3 Προσωπικό Επιπέδου 3 

Επανέγκριση προσωπικού Επιπέδου 3 γίνεται με επανε¬ 
ξέταση (ειδική και πρακτική) σε διαστήματα 5 ετών, ισότι¬ 
μη με αυτή που απαιτείται για την αρχική έγκριση ή σύμ¬ 
φωνα με τις απαιτήσεις ενός διαρθρωτικού συστήματος 
αναγνώρισης του Παραρτήματος Β. 

8.6 Μεταβατικές διατάξεις 

Οι μεταβατικές διατάξεις για προσωπικό Επίπεδου 1,2 ή 
3 καθορίζονται στο Παράρτημα Γ. 

ΠαράρτημαΑ 

Α1 Σκοπός 

Για να εξασφαλίζεται ομοιομορφία στην εκπαίδευση, 
πιστοποίηση και εξέταση που διεξάγονται είτε από τον ερ¬ 
γοδότη ή από εξωτερικό οργανισμό, πρέπει να πληρού- 
νται οι ακόλουθες απαιτήσεις. 

Α2. Γενικά 

Όλες οι εκπαιδεύσεις συμπεριλαμβάνουν γενικές (συ- 
μπεριλαμβανόμενης και της βασικής θεωρίας), ειδικές 
και πρακτικές οδηγίες σε μέθοδο για την οποία ζητείται η 
έγκριση. 

Οι υποψήφιοι εξετάζονται σε γενικές, ειδικές και πρα¬ 
κτικές πτυχές της μεθόδου για την οποία ζητείται η έγκρι¬ 
ση. 

Προσωπικό Επιπέδου 3 που ετοιμάζει τα προγράμματα 
εκπαίδευσης και εξετάσεων θα πρέπει να έχει πλήρη γνώ¬ 
ση των γραπτών οδηγιών, κωδικών, προδιαγραφών και 
προτύπων που χρησιμοποιούνται από τον βασικό συμ¬ 
βαλλόμενο. Πρέπει επίσης να γνωρίζει πλήρως υλικά, 
εξαρτήματα, τεχνολογία παραγωγής και τεχνικές για τα 
οποία έχει ετοιμαστεί το πρόγραμμα. 

Ο εξωτερικός οργανισμός παρέχει στον βασικό συμ¬ 
βαλλόμενο ονόματα, πιστοποιήσεις και εγκρίσεις που κα¬ 
τέχουν οι εκπαιδευτές και εξεταστές που εμπλέκονται 
στη διαδικασία εκπαίδευσης και εξέτασης. Καταγεγραμ- 
μένη τεκμηρίωση πρέπει να είναι διαθέσιμη για την υπο¬ 
στήριξη αυτών των πληροφοριών για τον βασικό συμβαλ¬ 
λόμενο ή τους επιθεωρητές του, όταν ζητηθεί. 

Α3 Εγκαταστάσεις 

Οι αίθουσες διδασκαλίας εξασφαλίζουν τη διδασκαλία 
χωρίς ενοχλήσεις και πρέπει να είναι εξοπλισμένες επαρ- 
κώς με εκπαιδευτικά βοηθήματα, ομοιώματα και δείγμα¬ 
τα για να εξασφαλίζεται ότι πληρούνται όλες οι πλευρές 
των απαιτήσεις της εκπαίδευσης. 

Επαρκής αριθμός αντιπροσωπευτικών δειγμάτων που 
περιέχουν φυσικές ή τεχνιτές βλάβες πρέπει να είναι δια¬ 
θέσιμος για να καλύπτεται όλο το εύρος των δοκιμών. 

Τα δείγματα που χρησιμοποιούνται στις πρακτικές εξε¬ 
τάσεις δεν πρέπει να χρησιμοποιούνται στην εκπαίδευση 

Πρέπει να υπάρχει διαθέσιμος επαρκής σύγχρονος 
εξοπλισμός που επιτρέπει στους υποψηφίους να διεξά¬ 
γουν πρακτικές ασκήσεις κατά τη διάρκεια της εκπαίδευ¬ 
σης. 

Πρέπει να δίδεται η δυνατότητα σε όλους τους υποψη¬ 
φίους να αξιολογούν την εκπαιδευτική σειρά με συμπλή¬ 
ρωση ερωτηματολογίου. 

Α4. Υγιεινή και ασφάλεια 

Σε όλους τους υποψηφίους που εκπαιδεύονται σε ρα¬ 
διογραφία πρέπει να δίδονται οδηγίες για τους κινδύνους 
που συνεπάγεται η ιονίζουσα ακτινοβολία και να είναι 
πλήρως εξοικειωμένοι με τους τοπικά εφαρμοζόμενους 
κανονισμούς και νόμους πριν την έναρξη της εκπαίδευ¬ 
σης. 

Όλοι οι κανονισμοί που έχουν σχέση με τις επικίνδυνες 
ουσίες, την πρόληψη ατυχημάτων και πρακτικές ασφα¬ 
λούς εργασίας πρέπει να τηρούνται αυστηρά. 

Παράρτημα Β 

Σύστημα αναγνώρισης 

Απαιτήσεις για επανέγκριση προσωπικού μη καταστρο¬ 
φικών ελέγχων Επιπέδου 3 

Β1 Σκοπός 

Β1.1 Αυτό το Παράρτημα καθορίζει τις απαιτήσεις επα- 
νέγκρισης του προσωπικού μη καταστροφικών ελέγχων 
Επιπέδου 3 χωρίς εξετάσεις. 

Β1.2 Αυτή η διαδικασία αφορά μόνο το προσωπικό που 
έχει σε ισχύ έγκριση Επιπέδου 3 προσωπικού μη κατα¬ 
στροφικών ελέγχων τη στιγμή της επανέγκρισης. 


Β2 Απαιτήσεις. 

Β2.1 Για να υποβάλλει αίτηση για επανέγκριση με βάση 
σύστημα αναγνώρισης ο υποψήφιος πρέπει να πληροί 
όλες τις απαιτήσεις των παρ. Β2.2 και Β2.3 αυτού του Πα¬ 
ραρτήματος. 

Β2.2 Αιτήσεις για επανέγκριση πρέπει να γίνονται από 
30 μέχρι 240 μέρες πριν από την ημερομηνία λήξης 
ισχύος της έγκρισης. 

Β2.3 Ο υποψήφιος πρέπει να απασχολείται σε καθήκο¬ 
ντα Επιπέδου 3 για τουλάχιστον 36 μήνες (12 από αυτούς 
στους τελευταίους 24 μήνες) μέσα στα προηγούμενα 5 
χρόνια, σε μέθοδο (μεθόδους) για την οποία ζητείται η 
έγκριση. Ο αριθμός των μηνών υπολογίζεται αθροιστικά 
και δεν απαιτούνται συνεχείς μήνες για σκοπούς επικύ¬ 
ρωσης. Πρέπει να αποδεικνύεται ότι οι υποψύφιοι είναι 
ενημερωμένοι για την τελευταία τεχνολογία της μεθόδου 
μη καταστροφικών ελέγχων για την οποία ζητείται έγκρι¬ 
ση με το να συγκειντρώνουν τουλάχιστον 24 πόντους μέ¬ 
σα στην περίοδο των 5 ετών που διαρκεί η έγκριση, ανε¬ 
ξάρτητα από τον αριθμό εγκρίσεων (μεθόδων) που έχουν 
αποκτήσει, συμμετέχοντες σε μία ή περισσότερες δρα¬ 
στηριότητες του Πίνακα Β1. 

Η αναγνώριση δίνεται σύμφωνα με τη γραπτή πρακτική 
του εργοδότη. 

Αν δεν ικανοποιηθούν τα κριτήρια της παρ. Β2.3 ο υπο¬ 
ψήφιος μπορεί να ζητήσει επιπλέον 8 πόντους για την κά¬ 
θε μέθοδο που πληροί. 


Πίνακας Β1 

Κατακυρωμένη δραστηριότητα αναγνώρισης 


Δραστηριότητα Κριτήρια Ποντοι 

Κατανομή Μέγιστο στην 
πενταετία 


Συντάκτης ή συν-συντάκτης Μοναδικός συντάκτης 
τεχνικών παρουσιάσεων σε Συν-συντάκτης 

μη καταστροφικούς ελέγχους (συμμετοχή > (30%) 
Συν-συντάκτης 
(συμμετοχή < (30%) 


Συμμετοχή σε τεχνικές 
συνεδριάσεις, σεμινάρια, 
συναντήσεις επιτροπών ή 
δημόσιες συζητήσεις που 
οργανώνονται από: 
α) Εθνικούς οργανισμούς 
και ινστιτούτα 
β) Ευρωπαϊκούς τεχνικούς 
οργανισμούς / ινστιτούτα 
γ) Διεθνείς τεχνικούς 
οργανισμούς / ινστιτούτα 


1 ημέρα ή 
1 συνάντηση 


2 ημέρες 


3 ή περισσότερες 
ημέρες 


Εκπαιδευτής τεχνικής Για κάθε 8 ώρες 
εκπαίδευσης 

εκπαίδευσης μη 
καταστροφικών ελέγχων για 
εκπαιδευτικές σειρές που 
προετοιμάζουν τους σπουδαστές 
για πιστοποίηση σε μη 
καταστροφικούς ελέγχους ή 
πανεπιστημιακές πιστοποιήσεις 


8 

4 

2 

1 


2 


4 

4 


16 


24 


8 

Δραστηριότητα 

Κριτήρια 

Πόντοι 

Κατανομή 

Μέγιστο στην 
πενταετία 

Συμμετοχή σε τεχνικές 
εκπαιδεύσεις ή σεμινάρια 
για τα οποία δίδετα 
ακαδημαϊκή αναγνώριση 

Γ ια κάθε 8 ώρες 
εκπαίδευσης 

2 

8 

Εξεταστής μη 
καταστροφικών ελέγχων 

Για κάθε συνεδρίαση 
εξέτασης 

1 

8 

Επιστημονικές και/ή 
τεχνικές δημοσιεύσεις 
(εσωτερικές ή εξωτερικές) 
σχετικές με τους μη 
καταστροφικούς ελέγχους 

Γ ια κάθε δημοσιευμένο 
έγγραφο 

4 

8 

Τεκμηριωμένες 
συνεισφορές μη 
καταστροφικών ελέγχων 
σε μελέτες και ερευνητικό 
έργα επιτροπών τεχνικών 
συλλόγων/οργανισμών 

Για κάθε τεκμηριωμένη 
συνεισφορά 

4 

8 


Β3 Ορισμοί 

Β3.1 Συνεδριάσεις επιτροπής ή ειδικών 

Συνεδριάσεις, συνέδρια, συμπόσια, σεμινάρια, δημό¬ 
σιες συζητήσεις κλπ. που οργανώνονται ή χρηματοδο¬ 
τούνται από εθνικές ή διεθνείς τεχνικές οργανώσεις και 
αναγγέλλονται εθνικά. «Τοπικά» συνέδρια μπορούν να 
αναγνωρίζονται εφόσον πληρούν τα ανωτέρω κριτήρια. 
Εμπορικές παρουσιάσεις και ενώσεις δεν αναγνωρίζο¬ 
νται. Κλειστές συνεδριάσεις δηλαδή αυτές στις οποίες η 
συμμετοχή ή ανακοίνωση περιορίζεται σε ορισμένη ομά¬ 
δα ατόμων δεν αναγνωρίζονται. Συνέδρια εξωτερικού ή 
διεθνείς συνεδριάσεις αναγνωρίζονται εφόσον χρηματο¬ 
δότες είναι εθνικοί ή διεθνείς, η ανακοίνωση είναι εθνική ή 
διεθνής και η συμμετοχή δεν περιορίζεται. 

Β3.3 Έργα επιτροπών 

Ειδικές αναγνωρίσιμες επίσημες δραστηριότητες των 
εθνικών τεχνικών συλλόγων και ενώσεων όπως ομαδικές 
ή ατομικές μελέτες, προετοιμασία κατευθυντηρίων οδη¬ 
γιών, παραρτημάτων, προδιαγραφών, συνιστώμενων 
πρακτικών, κωδικών ή προτύπων κλπ. Τα υποστηρικτικά 
έγγραφα μπορούν να περιλαμβάνουν μνημόνια ή αναφο¬ 
ρές, σχέδια των εγγράφων που δημιουργούνται από την 


επιτροπή ή μείζονα γραπτά σχόλια των εγγράφων. Προ¬ 
φορικά σχόλια, παρακολούθηση συνεδριάσεων ή επι¬ 
στροφή εργασιών χωρίς σοβαρά σχόλια δεν αναγνωρίζε¬ 
ται 

Παράρτημα Γ 
Μεταβατικές διατάξεις 

Για προσωπικό (Επιπέδων 1,2 ή 3) που έχει πιστοποιη¬ 
θεί και εγκριθεί από τον εργοδότη ή εξωτερικό οργανισμό 
εγκεκριμένα από τον εργοδότη πριν τη δημοσίευση του 
παρόντος προτύπου εφαρμόζονται τα ακόλουθα: 

Γ1. Όπου δεν πληρούνται οι απαιτήσεις του παρόντος 
κανονισμού: 

- Το προσωπικό Επιπέδων 1 και 2 πρέπει να υποστεί επι¬ 
τυχείς εξετάσεις εντός τριών (3) ετών από τη δημοσίευση 
του παρόντος προτύπου. 

- Το προσωπικό Επιπέδου 3 το οποίο ασκεί καθήκοντα 
Επιπέδου 3 πέντε χρόνια πριν τη δημοσίευση του παρό¬ 
ντος προτύπου, μπορεί να εξαιρείται από τις εξετάσεις πι¬ 
στοποίησης εφόσον έχει υποστεί προηγούμενα επιτυχείς 
εξετάσεις Επιπέδου 2 και έχει εκπληρώσει καθήκοντα 
που ορίζονται στην παρ. 5.1.4 του παρόντος προτύπου. 

Άτομα Επιπέδου 3 τα οποία δεν πληρούν αυτές τις απαι¬ 
τήσεις πρέπει να εξετάζονται εντός τριών (3) ετών από τη 
δημοσίευση του παρόντος προτύπου. 

Γ2 Σε περίπτωση που οι πιστοποιήσεις και εγκρίσεις του 
προσωπικού πληρούν τις απαιτήσεις του παρόντος προ¬ 
τύπου, τότε δεν απαιτούνται επιπρόσθετες εξετάσεις και 
η απαίτηση που αφορά τον αριθμό των ερωτήσεων εξε¬ 
τάσεων μπορεί να παραμερίζεται. 

Άρθρο δεύτερο 

Σε περίπτωση διαφορών ανάμεσα στο Ελληνικό και Αγ¬ 
γλικό κείμενο, κατισχύει το Αγγλικό πρωτότυπο. 

Άρθρο τρίτο 

Η παρούσα ισχύει από την δημοσίευσή της στην Εφη¬ 
μερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Ιουνίου 2002 

Ο Διοικητής 

ΑΘΑΝΑΣΙΟΣ ΤΖΟΓΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Ρ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΐ.^ 

Θ-ΓΠ3Μ: \Λ/θ6ΐΤΙ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή θθ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΓΟ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβπιβί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00" 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































